ОБЩИНСКА ИЗБИРАТЕЛНА КОМИСИЯ

МЪГЛИЖ

**П Р О Т О К О Л**

**№ 26**

гр. Мъглиж, 27.10.2019 г.

Днес, 27.10.2019 год., в 14:00 часа се проведе Заседание на ОБЩИНСКА ИЗБИРАТЕЛНА КОМИСИЯ Мъглиж, при следния

**ДНЕВЕН РЕД :**

1. Разглеждане на сигнал, постъпил от Методи Марков.

Докладва: Зорница Светославова

На заседанието присъстват:

1. Зорница Светославова – Председател
2. Левент Палов– Зам.-председател
3. Стефка Георгиева – Член

4. Ивелина Господинова – Член

5. Тинка Стойчева – Член

6. Даниела Белемезова – Член

7. Емилия Гочева – Член

8. Стела Славчева - Член

Присъстващите членове на OИК са 8. Налице е кворум и заседанието е редовно.

Заседанието е открито в 14:00 часа и председателствано от Зорница Светославова – Председател на комисията.

За приемане на дневния ред е необходимо той да бъде гласуван. Съгласно изискванията всички решения, които се вземат от OИК, се гласуват от членовете поименно.

Зорница Светославова – има ли други предложения по дневния ред.

Възражения – няма.

 Дневният ред е приет, като „За” гласуват: Зорница Светославова, Левент Палов, Стефка Георгиева, Ивелина Господинова, Тинка Стойчева, Даниела Белемезова, Емилия Гочева и Стела Славчева.

Преминава се към точка първа от дневния ред:

Разглеждане на сигнал, постъпил от Методи Марков.

**Р Е Ш Е Н И Е № 080-МИ**

**27.10.2019 г.**

ОТНОСНО: Постъпил сигнал от Методи Михайлов Марков, преупълномощен с пълномощно № 07 – МИ – 27СЗ/ 12.08.2019 г. от Пламен Веселинов Йорданов – Областен координатор на ПП ГЕРБ за област Стара Загора, упълномощен с пълномощно № КО-Г-303/ 30.07.2019 г. от Бойко Методиев Борисов – председател и представляващ ПП ГЕРБ.

На 27.10.2019 г. в 13:15 часа е постъпил сигнал с вх. № 132 и пореден номер в регистъра на жалбите 3 от Методи Михайлов Марков, упълномощен представител на ПП ГЕРБ, в която е изложено твърдение, че кандидат за кмет на Община Мъглиж – Златко Острешев, издигнат от коалиция БСП за България в периода между 10:00 и 11:00 часа е стоял в района на секции № 002 и № 003, като с това си действие е породил смущение сред гражданите, които отиват да гласуват и е породил напрежение в работата на посочените СИК в гр. Мъглиж. Към сигнала е приложено пълномощно № 07 – МИ – 27СЗ/ 12.08.2019 г.

След извършена проверка на място от членове на ОИК Мъглиж – Стела Славчева и Данче Инджова се установи, че лицето Златко Острешев вече не се намира в района на посочените в жалбата избирателни секции в гр. Мъглиж. По данни на членове на СИК № 002 и № 003 се установи, че лицето действително е било на територията на избирателните секции, като е упражнил своето активно избирателно право в по-ранен час и се е върнал отново на територията на избирателните секции.

Предвид гореизложеното и на основание чл. 87, ал. 1, т. 22 от Изборния кодекс, Общинска избирателна комисия Мъглиж

**Р Е Ш И :**

**ПРЕДУПРЕЖДАВА** кандидата за Кмет на Община Мъглиж Златко Острешев, издигнат от коалиция БСП за България, че при повторно установяване на присъствие в района на изборателна секция на територията на Община Мъглиж до приключване на изборния ден на 27.10.2019 г., ОИК Мъглиж ще предприеме действия по откриване на административно-наказателно производство с правно основание чл. 182, ал. 4 от ИК.

Настоящото решение е обявено по реда на чл. 87, ал. 2 от Изборния Кодекс и подлежи на обжалване пред ЦИК в тридневен срок от обявяването му.

 Възражения - няма, като „За” гласуват: Зорница Светославова, Левент Палов, Стефка Георгиева, Ивелина Господинова, Тинка Стойчева, Даниела Белемезова, Емилия Гочева и Стела Славчева.

 **Решението е прието.**

 Поради изчерпване на дневния ред заседанието бе закрито в 14:20 часа.

 ПРЕДСЕДАТЕЛ: п. ОРЗД

 /Зорница Светославова/

 ЗАМ.-ПРЕДСЕДАТЕЛ: п.ОРЗД

 /Левент Палов/